Paeküla jaamahoone (34,5 km) oli siiani kasutuses korterelamuna. Nüüd hakkab hoone tühjaks jääma, vaid esimesel korrusel on Eesti Posti hoiuruum. Mati Linnamägi (53), kes elab kõrvalmajas, mäletab, et selle Paeküla jaamahoone ehitas tema onu ja et ta oli kolmeteistkümneaastane mehehakatis, kui käis Märjamaal viimast rongi ära saatmas. Praegu tuleb Paeküla jaamahoonel silma peal hoida, sest mitmel korral on kutsumata külalised hoonesse tunginud. Näiteks ühe seltskonna "külaskäigu" järel kadus jaama nimesilt.